Васількі (Пухавіцкі раён)

Васількі́ (, ; да 1920-х гг. — маёнтак Цітва́) — вёска ў Пухавіцкім раёне Мінскай вобласці, на рацэ Пціч. Уваходзіць у склад Рудзенскага сельсавета.

 Гісторыя 

міні|злева|Сядзіба Янішэўскіх, 1914 г.
Да 1920-х гадоў гэта быў маёнтак Цітва ў Цітвянскай воласці Ігуменскага павета Мінскай губерні, уласнасць Янішэўскіх. У 1911 годзе быў пабудаваны крухмальны завод, уласнасць Мельхіёра Янішэўскага.

З канца лютага 1918 года тэрыторыя акупаваная войскамі Германскай імперыі. 25 сакавіка 1918 года згодна з Трэцяй Устаўной граматай абвешчана часткай Беларускай Народнай Рэспублікі. У снежні 1918 года занята Чырвонай Арміяй, з 1 студзеня 1919 года ў адпаведнасці з пастановай І з’езда КП(б) Беларусі яна ўвайшла ў склад Савецкай Беларусі, з 27 лютага 1919 года — у ЛітБел ССР. У час польска-савецкай вайны ў жніўні 1919 — ліпені 1920 гадоў пад акупацыяй Польшчы (Мінская акруга ГУУЗ).

З 31 ліпеня 1920 года ў Беларускай ССР. Маёнтак нацыяналізаваны, створаны саўгас Цітва. У пазнейшы час выдзелены ў асобны пасёлак.

У Другую сусветную вайну з канца чэрвеня 1941 года да пачатку ліпеня 1944 года пад акупацыяй Германіі.

Да 31 сакавіка 1977 года Васількі ўваходзілі ў склад Цітвянскага сельсавета, пасля перададзены ў адміністрацыйнае падпарадкаванне Рудзенскага пассаветаРашэнне выканкома Мінскага абласнога Савета дэпутатаў працоўных ад 31 сакавіка 1977 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1977, № 15 (1533)..

 Насельніцтва 
 1917 год — 1 двор, 128 жыхароў, з іх 107 беларусаў і 21 паляк
 2002 год — 18 двароў, 37 жыхароў
 2009 год — 126 жыхароў
 2019 год — 123 жыхары

 Славутасці 
 Драўляная афіцына сядзібы Янішэўскіх (XIX ст.)
 Прысядзібны парк (XIX ст.)

 Страчаная спадчына 
 Сядзібны дом (XIX ст.?)

 Крыніцы 

 Літаратура 






 Спасылкі 

Катэгорыя:Рудзенскі сельсавет
Катэгорыя:Населеныя пункты Пухавіцкага раёна
Катэгорыя:Перайменаваныя населеныя пункты Беларусі